钦定古今图书集成/方舆汇编/职方典/第1505卷 > 《兰沧江》黄中
## 钦定古今图书集成/方舆汇编/职方典/第1505卷 > 《兰沧江》黄中

蓬婆之水下星峡，怒涛直撼冯彝宫。铁柱啮蚀销飞
蜃，石壁突兀撑晴空。《博南》初度歌犹怨，诸葛重来路

《通志》：“昔有人耕于丽江之野，忽风雨暴至，卷入龙潭。
至今或见其人及牛犁旋绕其中。”

宋宁宗嘉定十七年，元太祖帖木真征东印度，至铁
桥石门关，前军报有兽一角，形如鹿而马尾，色绿，作
人言曰：“汝主宜早还。”左右皆慑，独耶律楚材曰：“此名
角端，盖旄星之精，能四方言语，好生恶杀。圣人在位，
则斯兽奉书而至，且能日驰万八千里，灵异如鬼神，
不可犯也。”帝即回驭。石门关在丽江府东。印度，盖指
南诏也。

《元史·地理志》：“丽江路军民宣抚司，路因江为名，谓金
沙江出沙金，故云。源出吐番界。今丽江即古丽水，两
汉至隋、唐，皆为越嶲郡西徼地。昔么蛮、些蛮居之，遂
为越析诏。二部皆乌蛮种，居铁桥。贞元中，其地归南
诏。元宪宗三年，征大理，从金沙济江，么、些负固不服。
四年春，平之，立茶罕章管民官。”至元八年，立宣慰司。
十三年。改为“丽江路”，立军民总管府。二十二年府罢，
于通安、巨津之间立宣抚司。

《通志》：元时有麦宗者，通安州么些人。生七岁，不学而
识文字，偶入玉龙山中，见石盆中水，饮之，遂知禽鸟
之语。一日群鸦在林，有鸦南来，哀鸣甚急，众鸦从之
哀鸣。宗曰：“此雄鸦为白沙里人所弋。”迹之果然。长而
百蛮诸彝之书无不通晓，鄯阐国称为异人云。

《通志》：“邛都南山出铜。”《南中志》曰：“县东南数里有水，名
邛广都河，广二十里，深百馀丈。有鱼长一二丈，头特
大，遥视如戴铁釜状。”《华阳国志》曰：“河有唪隽山，又有
温水穴，冬夏常热。”

遂久。《华阳国志》曰：“有绳水。”《广志》曰：“有缥碧石。有绿碧
灵关道。”《华阳国志》曰。有铜山。又有利慈

台登出铁。《华阳国志》曰：“有孙水，一曰白沙江。山有砮，
火烧成铁。”

卑水。《华阳国志》曰：“水通马湖。”孟康曰：“卑音班。”

三绛《华阳国志》曰：“通道宁州度泸得蛉县，有长谷石，
时坪中有石猪，子母数千头。长老传言，夷昔牧猪于
此，一朝猪化为石，迄今夷不敢往牧。”

会无出铁。郭璞曰：“《山海经》称‘县东山出碧，亦玉类。《华
阳国志》曰：‘故濮人邑也。今有濮人冢，冢不闭户，其中
多珠，人不可取，取之不祥。有元马河，元马日行千里。
县有元马祠。民居家，马牧山下，或产骏驹，云元马子
也’’。”今尚有元马迳，厥迹存焉。河中有铜船，东山出青
碧。

定莋。《华阳国志》：“县在郡西，度泸水宾冈徼白摩沙夷
有盐坑，积薪以齐水灌而后焚之，成白盐。汉末夷等
皆食之。”〈师古曰莋音才各反〉

青蛉临池，潜在北。仆水出徼外，东南至来唯入劳，过
郡再行千八百八十里，则禺同山，有金马碧鸡。应邵
曰：“青蛉水出西，东入江也。”师古曰：“蛉音零，禺音愚。”姑
复临池泽在南。师古曰：“复音扶目反。”

《苏示》：𡰱江在西北。师古曰：“示’，读曰祗。𡰱古“美”字
灊街。师古曰：“灊音潜，又音才心反。